अंडरग्रांउड होने से पहले निज्जर की हत्या का आरोप भारत सरकार पर मढ़ा, NIA की हिटलिस्ट में है
Terrorist Gurpatwant Singh Pannu; Affraid SFJ President Underground PM Modi| NIA India पंजाब में खालिस्तान मूवमेंट और विदेशों में सिख धर्म के लोगों को रिफ्रेंडम के साथ जोड़ने की कोशिश करने वाला आतंकी सिख फार जस्टिस (SFJ) का गुरपतवंत सिंह पन्नू बीते 48 घंटे से लापता हो गया है।
पंजाब में खालिस्तान मूवमेंट और विदेशों में सिख धर्म के लोगों को रेफरेंडम के साथ जोड़ने की कोशिश करने वाला आतंकी सिख फार जस्टिस (SFJ) का गुरपतवंत सिंह पन्नू बीते 48 घंटे से लापता हो गया है। दरअसल, आतंकी हरदीप निज्जर की हत्या के बाद पन्नू को डर सताने लगा है। निज्जर की हत्या पर स्टेटमेंट जारी करने के बाद से ही आतंकी पन्नू लापता है।
दरअसल, आतंकी पन्नू देश की सर्वोच्च जांच एजेंसी NIA की हिटलिस्ट पर है। आतंकी निज्जर की हत्या के बाद से वह अकेला पड़ गया है। निज्जर के साथ मिलकर ही वह रेफरेंडम 2020 चला रहा था। जब एक-एक करके आतंकियों की हत्याएं होने लगीं, पाकिस्तान में आतंकी परमजीत सिंह पंजवड, कनाडा में आतंकी निज्जर की हत्या और UK में अवतार सिंह खांडा की संदिग्ध परिस्थितियों में मौत, तो पन्नू को डर सताने लगा है।
बीते 48 घंटों से आतंकी पन्नू का फोन बंद आ रहा है और वह किसी से मिला भी नहीं है। NIA व भारतीय एजेंसियों से बचने के लिए पन्नू ने यह कदम उठाया है। हालांकि, अंडरग्राउंड होने से पहले पन्नू ने एक स्टेटमेंट को जारी किया।
PM मोदी व NIA को निज्जर की हत्या का आरोपी बताया
आतंकी पन्नू ने अंडर-ग्राउंड होने से पहले एक स्टेटमेंट जारी की थी। इसमें पन्नू ने आतंकी निज्जर की हत्या का जिम्मेदार भारत के प्रधानमंत्री नरेंद्र मोदी, गृहमंत्री अमित शाह, NSA प्रमुख अजीत डोभाल, सुमंत गोयल और NIA प्रमुख दिनकर गुप्ता को बताया है। इतना ही नहीं, आरोप लगाए हैं कि भारतीय खुफिया एजेंसियों के स्लीपर सेल कनाडा में हैं और उनके द्वारा ही इस घटना को अंजाम दिया गया है।
ये खबर भी पढ़ें...
सिकुड़ रहा खालिस्तानी आतंकियों का नेटवर्क:खांडा की मौत, निज्जर की हत्या के बाद NIA का फोकस SFJ के पन्नू पर
पंजाब में खालिस्तानी मूवमेंट कुछ समय से रफ्तार पकड़ने लगा था। पहले UK में अवतार सिंह खांडा की मौत और अब आतंकी हरदीप सिंह निज्जर की मौत के बाद यह नेटवर्क सिकुड़ता जा रहा है। वहीं, पंजाब में खालिस्तानी मूवमेंट को हवा देने वाला अमृतपाल सिंह डिब्रूगढ़ जेल में बंद है। जिसके बाद अब NIA का पूरा फोकस सिख फॉर जस्टिस के आतंकी गुरपतवंत सिंह पन्नू पर हो गया है (पूरी खबर पढ़ें)